CELEX: 62014CN0042
Language: da
Date: 2014-01-27 00:00:00
Title: Sag C-42/14: Anmodning om præjudiciel afgørelse indgivet af Naczelny Sąd Administracyjny (Polen) den 27. januar 2014 — Minister Finansów mod Wojskowa Agencja Mieszkaniowa w Warszawie

5.5.2014   
            
            
               DA
            
            
               Den Europæiske Unions Tidende
            
            
               C 135/19
            
         Anmodning om præjudiciel afgørelse indgivet af Naczelny Sąd Administracyjny (Polen) den 27. januar 2014 — Minister Finansów mod Wojskowa Agencja Mieszkaniowa w Warszawie
   (Sag C-42/14)
   2014/C 135/21
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: Minister Finansów
   
      Sagsøgt: Wojskowa Agencja Mieszkaniowa w Warszawie
   
      Præjudicielle spørgsmål
   
   
               1)
            
            
               Skal bestemmelserne i artikel 14, stk. 1, artikel 15, stk. 1, og artikel 24, stk. 1, i Rådets direktiv 2006/112/EF af 28. november 2006 om det fælles merværdiafgiftssystem (1) (EUT L 347, s. 1, med senere ændringer; herefter »direktiv 2006/112«) fortolkes således, at der er tale om levering af elektricitet, varme og vand samt affaldsrenovation fra udlejer til lejeren, som er den direkte bruger af disse goder og tjenesteydelser, når disse goder og tjenesteydelser leveres til den pågældende ejendom af tredjemænd, hvis speciale de hører under, og udlejer er part i de pågældende leveringsaftaler og alene opkræver de afholdte udgifter hos lejeren, der er den faktiske bruger af disse goder og tjenesteydelser?
            
         
               2)
            
            
               Såfremt det første spørgsmål besvares bekræftende: Forhøjer de udgifter, som lejeren har afholdt til elektricitet, varme, vandforsyning og affaldsrenovation vedrørende lokalerne, afgiftsgrundlaget (husleje) i den forstand, hvori dette udtryk er anvendt i artikel 73 i direktiv 2006/112, ved udlejning, eller udgør de omhandlede leveringer [af goder] og tjenesteydelser særskilte ydelser i forhold til ydelsen »udlejning af lokaler«?
            
         
      (1)  EUT L 347, s. 1.